**Vil du skabe åndehuller for mennesker med psykiske vanskeligheder?**

**SIND Ringkøbing-Skjern søger 2-3 frivillige, som har tid og lyst til at skabe rammerne om hyggelige caféaftener. Du er med til at gøre en stor forskel for få timer om måneden.**

SIND Ringkøbing-Skjern afholder hyggelige caféaftener hver den sidste onsdag i måneden fra kl. 18.00-20.00 i G-House, som danner et lille socioøkonomisk område i Ringkøbing by. Det er aftener, hvor der er fokus på fællesskab og rart samvær. Din opgave bliver at understøtte rammerne for et varmt og inkluderende rum. Du skal regne med at lægge 4-5 timer månedligt. Alle med psykiske vanskeligheder inde på livet er velkomne, og folk tilmelder sig via en Facebook-begivenhed, så aftenerne kan tilrettelægges efter antallet af deltagere.

**Hvem er du?**Du er åben og nysgerrig og har en interesse i at lære andre mennesker at kende. Det er en fordel at være god til forskellige typer af mennesker, ligesom du skal have et lyttende øre og en sans for dialog med andre. Det kan også være, at du blot synes, at det at lære andre mennesker at kende giver energi og glæde. Du skal synes det er hyggeligt at indtage en form for værtsrolle og være glad for at udføre praktiske opgaver.

**Dine opgaver som frivillig i caféen:**Der afholdes frivillige møder, hvor man er sammen om at planlægge caféaftenerne. Helt konkret skal der sørges for:

* Indkøb til caféaftenerne
* Klargøring af aftenerne (dække bord, lave te/kaffe mm.)
* Hjælpe hinanden med madlavning
* Oprydning
* Hjælpe hinanden med at sørge for hyggeligt samvær

**Som frivillig i SIND får du meget igen – bl.a.:**

* Mulighed for at gøre en meningsfuld forskel for andre, der har brug for dig
* Du bliver en del af et rummeligt frivilligfællesskab
* Erfaring med organisering og ledelse af frivilligt arbejde
* Mulighed for at bruge dine kompetencer og livserfaring eller få noget på CV’et
* Du kan deltage gratis i SINDs kurser og konference for frivillige
* Et landsdækkende netværk af frivillige, der brænder for at fremme mental sundhed

**Vi glæder os til at høre fra dig!!**

**Kontakt**:
**Mail:**
**Tlf.:**